“Xorijiy aviakompaniyalarning havo kemalari uchun moʻljallangan aviakerosin mahsulotini bojxona rasmiylashtiruvidan oʻtkazish qoidalarini tasdiqlash toʻgʻrisida”gi qarorga oʻzgartirishlar kiritish toʻgʻrisida
(resolution, 2016-04-14)

Oʻzbekiston Respublikasining Bojxona kodeksi va Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2013-yil 5-noyabrdagi 01-02/12-29-son “Xorijiy aviakompaniyalarning havo kemalari uchun moʻljallangan aviakerosin mahsulotini bojxona rasmiylashtiruvidan oʻtkazish qoidalarini tasdiqlash toʻgʻrisida”gi qaroriga (roʻyxat raqami 2525, 2013-yil 18-noyabr) (Oʻzbekiston Respublikasi qonun hujjatlari toʻplami, 2013-y., 47-son, 619-modda) ilovaga muvofiq oʻzgartirishlar kiritilsin. 2. Mazkur qaror 2016-yil 21-apreldan eʼtiboran kuchga kiradi. 1. Qarorning muqaddimasidan “(Oʻzbekiston Respublikasi Oliy Majlisining Axborotnomasi, 1998-yil, 2-son, 36-modda)” degan soʻzlar chiqarib tashlansin. 2. Nizomda: a) 1-bandning toʻrtinchi xatboshisi quyidagi tahrirda bayon etilsin: “deklarant — aviakerosin mahsulotini va transport vositalarini oʻz nomidan deklaratsiyalovchi shaxs yoxud uning nomidan aviakerosin mahsuloti va transport vositalari deklaratsiyalanayotgan shaxs”; b) 2-banddan “(Oʻzbekiston Respublikasi Oliy Majlisining Axborotnomasi, 1998-yil, 2-son, 36-modda)” hamda “, Tovarlarni avtomobil transportida bojxona nazorati ostida yetkazish qoidalari (roʻyxat raqami 875, 2000-yil 19-yanvar) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 2-son), “Vaqtincha saqlash” bojxona rejimi haqidagi nizom (roʻyxat raqami 447, 1998-yil 17-iyun) va “Bojxona ombori” bojxona rejimi toʻgʻrisidagi nizom (roʻyxat raqami 1318, 2004-yil 27-fevral) (Oʻzbekiston Respublikasi qonun hujjatlari toʻplami, 2004-yil, 8-son, 103-modda)” degan soʻzlar chiqarib tashlansin; v) 6-band quyidagi tahrirda bayon etilsin: “6. Aviakerosin mahsulotini “reeksport” bojxona rejimiga rasmiylashtirish hududiy bojxona organi tomonidan berilgan ruxsatnoma raqami va sanasini bojxona yuk deklaratsiyasining 44-grafasida qayd etish asosida amalga oshiriladi”; g) 7-banddagi “Oʻzbekiston Respublikasining “Tadbirkorlik faoliyati sohasidagi ruxsat berish tartib-taomillari toʻgʻrisida”gi Qonuni (Oʻzbekiston Respublikasi qonun hujjatlari toʻplami, 2012-yil, 51-son, 575-modda) talablari asosida Oʻzbekiston Respublikasi Vazirlar Mahkamasi tomonidan” degan soʻzlar “qonun hujjatlarida” degan soʻzlar bilan almashtirilsin; d) 16-bandda: birinchi xatboshidagi “deklaratsiyasining asl nusxalari” degan soʻzlar “deklaratsiyasi” degan soʻz bilan almashtirilsin; ikkinchi xatboshi chiqarib tashlansin; uchinchi, toʻrtinchi va beshinchi xatboshilar tegishincha ikkinchi, uchinchi va toʻrtinchi xatboshilar deb hisoblansin; e) 17-banddagi “partiya” degan soʻzlar “turkum” degan soʻzlar bilan almashtirilsin; j) 18-banddagi “37-katagidagi” degan soʻzlar “37-grafasidagi” degan soʻzlar bilan almashtirilsin; z) 19-banddagi “nizom va “Bojxona ombori” bojxona rejimi toʻgʻrisidagi nizomda (roʻyxat raqami 1318, 2004-yil 27-fevral)” degan soʻzlar “nizomda” degan soʻz bilan almashtirilsin; 3. Mazkur oʻzgartirishlar “Oʻzbekiston havo yoʻllari” milliy aviakompaniyasi bilan kelishilgan.